ભારત (India) જેવા વિશ્વના એવા દેશો જયાં નકશા જૂના છે અને નકશા આલેખનની કામગીરી અત્યંત મોંઘી છે, ત્યાં વિકીમેપિયાનો વિકાસ ખૂબ ઝડપી રહ્યો છે. જો કે આ ઝડપી વિકાસ સાથે કેટલીક સમસ્યાઓ પણ આવી.શહેરી વિસ્તારો અંગત રહેઠાણો દર્શાવવા કરાયેલી સમચોરસ નિશાનીઓથી ખીચોખીચ ભરાઈ ગયા. હવે આ રહેઠાણોને દર્શાવતી નિશાનીઓ અને જાહેર જરૂરિયાતનાં સ્થળોની નિશાનીઓ એકબીજાથી જુદી પડી શકે તેવી કોઈ જોગવાઈ વિકીમેપિયામાં ત્યારે રાખવામાં આવી નહોતી. તાજેતરમાં જો કે વિભાગ/પ્રકાર મુજબ બ્રાઉસિંગ કરવાની સવલત ઉમેરવામાં આવી છે. આ સવલતના કારણે વપરાશકર્તા જે વિભાગની લાક્ષણિકતાઓ જોવા ઇચ્છે તે પસંદ કરી શકે છે.